Boeing 707

Boeing 707 – keturmotoris komercinis reaktyvinis oro laineris 1957 m. sukurtas JAV korporacijos "Boeing" ir gamintas iki 1994 m.. Jis buvo antrasis pasaulyje reaktyvinis keleivinis lėktuvas. Pirmasis buvo De Havilland Comet, tačiau 707-asis buvo pirmas komerciškai sėkmingas reaktyvinis lėktuvas. Šis lėktuvas yra pirmasis "Boeing 7x7" serijos lėktuvas.

Pirmasis lėktuvo operatorius - Pan American World Airways.

Modifikacijos 

"Boeing 707" buvo gaminamas keleto modifikacijų ir naudojamas tiek civilinių, tiek ir karinių operatorių. Nors atskiros modifikacijos buvo sertifikuotos kaip Boeing 707-100, -200, -300, jos yra geriau žinomos kaip "Series 120", 220, 320 ir t. t. kur skaitmenys "20" reiškia pirmam tokį modelį užsisakiusiam klientui "Boeing" priskirtą indeksą. Pagrindinės modifikacijos:

 707-020(720): sutrumpintas 9 pėdom (2,7 m) trumpesnis variantas nei bazinis "707-120". Apie šio, trumpesniems pakilimo takams skirto modelio, varomo Pratt & Whitney JT3C varikliais, gamybą paskelbta 1957 m. liepą, pirmas skrydis - 1959 m. lapkričio 23 d. Tipo sertifikatas gautas 1959 m. birželio 30, eksploatuoti pradėtas (United Airlines) 1960 m. liepos 5 d. Pagaminti 154 vnt. modifikacijos 720. Šio modelio pagrindu vėliau sukurtas trimotoris Boeing 727. 
 707-120: pirmasis serijinis variantas, skirtas 189 keleiviams, varomas Pratt & Whitney JT3C-6 varikliais. Lėktuvas buvo skirtas JAV transkontinentiniams skrydžiams ir daugelyje skrydžių per Atlantą jam reikėjo tarpinio sustojimo. 

 707-138: sutrumpinta 10 pėdų (3,0 m.) sutrumpinta "-120" versija su tylesniais Pratt & Whitney JT3D-1 varikliais.  Modifikacija buvo skirta Qantas, kurios indeksas Boeing klientų sąraše buvo "38". Baigus eksploataciją vieną tokį lektuvą įsigijo JAV aktorius Džonas Travolta (John Travolta).
 707-220: eksploatacijai karštuose aukštikalnių regionuose skirta modifikacija, varoma galingesnių 70,3 kN traukos Pratt & Whitney JT4A-3 variklių. 1959 m. pagaminti 5 vnt., iš jų vienas sudužo bandymų metu. Vienintelis operatorius - Braniff International Airways> Modifikacija buvo pripažinta nebenaudinga pradėjus gaminti turboventiliatoriniais varikliais varomą modifikaciją "707-120B".
 707-320 Intercontinental: prailgintas modelis "-320", varomas JT4A varikliais, skirtas tolimiems skrydžiams.
 707-420: modefikacija, identiška "-320", tačiau varomas 80 kN traukos Rolls-Royce Conway reaktyviniais varikliais. Operatoriai: BOAC, Lufthansa, Air-India, El Al, Varig.
 707-320B: modifikacija su JT3D varikliais ir aerodinaminiais patobulinimais
 707-320C: greitai pertvarkoma keleivinė-krovininė modifikacija. Pagaminti 335 vnt. 
 707-700: bandymams naudotas modelis. Jų tikslas buvo šiam pritaikyti CFM International CFM56 variklius. Nors 1979 m. vykę bandymai buvo sėkmingi, Boeing atsisakė tęsti šią programą, nes manė, kad ji kels pavojų naujai pradėtiems gaminti Boeing 757 ir Boeing 767. Šių bandymų rezultatas - Beoing 707 pagrindu sukurti kariniai lėktuvai C-135/KC-135R, į kuriuos montuojami CFM 56 varikliai. 
 707-620: projektu likusi prailginta, 200 keleivių skrita trumpų skrydžių versija, modelio -"320B" pagrindu. Buvo kuriama kaip atsakas į Douglas DC-8 Series 60. Modifikacija turėjo kainuoti apie 8 mln. JAV dolerių, tačiau nustačius, jog reikės pertvarkyti sparną, 1966 m. jos buvo atsisakyta, o pajėgos skirtos Boeign 747 kūrimui. 
 707-820: prailgintas tarpkontinentinės modifikacijos projektas, modifikacijos "-320B" pagrindu, varomas 100 kN traukos Pratt & Whitney JT3D-15 varikliais su 10 pėdų (3,0 m) didesnio mojo sparnais (155,5 pėdos (47,4 m) ir 45-55 pėdom (14-17 m) ilgesniu fiuzeliažu, skirtas 225 - 279 keleivių. Modifikacijos atsisakyta dėl esminių sparnų ir fiuzeliažo pertvarkymo poreikio.
 RAAF 707-320C: Jungtinės karalystės Karališkųjų oro pajėgų užsakymu gamintas transportinis lėktuvas ir oro tankeris. 
 C-135 Stratolifter; karinis krovininis lėktuvas
 KC-135 Stratotanker: karinis oro tankeris
 C-137 Stratoliner
 CC-137 Husky (707-347C): Kanados KOP 1971 - 1997 naudota karinė "707" versija.
 E-3 Sentry: AWACS skraidantis radaras
 E-6 Mercury
 E-8 Joint STARS: stebėjimo ir vadovavimo lėktuvas.
 KC-135: oro tankeris, kurtas lygiagrečiai su "707".
 VC-137 A: JAV prezidento lėktuvas (angl. Air Force One), naudotas 1959 - 1987 m.
 Boeing 717: laikinas kurtų modelų "C-135 Stratolifter" ir "KC-135 Stratotanker" pavadinimas. Vėliau indeksas Boeing 717 buvo panaudotas pervadinti McDonnell Douglas MD-95, po McDonnell Douglas susijungimo su Boeing.

Gamyba 

Viso buvo pagaminta 1010 vnt. įvairių modifikacijų "Boeing 707":

Kopijavimo bandymai 
XX a. aštu\ntame dešimtmetyje Kinijoje buvo bandoma sukurti Boeing 707 nelicencijuotą kinišką versiją - Shanghai Y-10 (kin. 运-10). Lėktuvas buvo kuriamas B707-320C ir Boeing 720 pagrindu, varikliai -  Pratt & Whitney JT3D-7, salone turėjo tilpti iki 178 keleivių, jo įgula turėjo sudaryti net 5 asmenys - greta dvejų pilotų ir borto inžineriaus dėl menkai išvystytos elektronikos, lėktuvui reikėjo dar ir šturmano bei radijo operatoriaus. Lėktuvas buvo išbandytas 1980 m., tačiau net ir Kinjos valstybinė aviakompanija nusprendė jo nepirkti kaip pasenusio. Yra teigiama, kad bent vienas iš 3 pagamintų prototipų buvo perdarytas į tolimosios oro žvalgybos ir perspėjimo sistemos (AWACS) skraidantį radarą.

Techniniai parametrai 
Pagal: "Type Certificate Data Sheet " (PDF). FAA. July 30, 1984.

Literatūra: 

 (EN) "707 Model Summary through June 2019". active.boeing.com. 2019.
 (EN)  "Type Certificate Data Sheet " (PDF). FAA. July 30, 1984.

Išnašos 
Boeing oro laineriai
Žemasparniai
Monoplanai

Siaurafiuzeliažiai lėktuvai